PATVIRTINTA

Klaipėdos „Santarvės“ progimnazijos

direktoriaus 2024 m. balandžio 8 d.

įsakymu Nr. V1-30

**PROJEKTO „TŪKSTANTMEČIO MOKYKLOS II“**

**KULTŪROS IR ĮTRAUKIOJO UGDYMO SRIČIŲ VEIKLŲ KOORDINATORIAUS**

**PAREIGYBĖS APRAŠYMAS**

**I SKYRIUS**

**BENDROJI DALIS**

1. „Tūkstantmečio mokyklos II“ projekto (toliau – TŪM) Klaipėdos „Santarvės“ progimnazijoje (toliau – Progimnazija) kultūros ir įtraukiojo ugdymo sričių veiklų koordinatoriaus (toliau – Kultūros ir įtraukiojo ugdymo sričių veiklų koordinatorius) pareigybė yra priskiriama pareigybių, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija.
2. Pareigybės lygis – A2.
3. Pareigybės paskirtis: koordinuoti „Tūkstantmečio mokyklos II“ projekto Klaipėdos miesto savivaldybės švietimo pažangos plano (toliau – Pažangos planas) įgyvendinimą Progimnazijoje.
4. Kultūros ir įtraukiojo ugdymo sričių veiklų koordinatoriaus atlyginimas mokamas iš „Tūkstantmečio mokyklos II“ projekto lėšų.
5. Kultūros ir įtraukiojo ugdymo sričių veiklų koordinatorius tiesiogiai pavaldus Progimnazijos direktoriui, atskaitingas Klaipėdos miesto savivaldybės administracijos paskirtam projekto vadovui atsakingam už projekto „Tūkstantmečio mokyklos II“ įgyvendinimą (toliau – Projekto vadovas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Kultūros ir įtraukiojo ugdymo sričių veiklų koordinatoriaus kvalifikaciniai reikalavimai:
	1. aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija.
	2. vadovaujamojo darbo arba projektų vadybos patirtis ne mažiau nei 1 metai. Patirtis dirbant su mokytojais ir / arba mokiniais būtų privalumas;
	3. būti susipažinus su Lietuvos Respublikos įstatymais, Vyriausybės nutarimais ir kitais teisės aktais reglamentuojančiais švietimo sritį;
	4. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ reikalavimus;
	5. privalumas - ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną iš trijų Europos Sąjungos darbo kalbų (anglų, prancūzų ar vokiečių).
2. Kultūros ir įtraukiojo ugdymo sričių veiklų koordinatorius turi:
	1. savarankiškai planuoti, organizuoti savo veiklą, pasirinkti veiklos metodus ir priimti sprendimus;
	2. mokėti valdyti informaciją: ją kaupti, sisteminti, apibendrinti bei rengti išvadas;
	3. sklandžiai dėstyti mintis raštu ir žodžiu, žinoti raštvedybos taisykles, teisės aktų rengimo taisykles;
	4. mokėti dirbti kompiuteriu, mokėti gerai dirbti ,,Microsoft Office“ programiniu paketu;
	5. būti susipažinęs su projektu „Tūkstantmečio mokyklos II“ vykdomu pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Kultūros ir įtraukiojo ugdymo sričių veiklų koordinatorius atlieka šias funkcijas:
	1. įsigilina į Pažangos plane numatytas kultūros ir įtraukiojo ugdymo sričių veiklas atliekant infrastruktūrinius pokyčius, įsigyjant įrangą, organizuojant ir įgyvendinant Progimnazijos vadovų ir pedagoginių darbuotojų kompetencijų stiprinimo veiklas, ugdymo veiklas ir užsiėmimus, tinklo mokyklų išteklių prieinamumo gerinimo veiklas;
	2. pagal Pažangos plano veiklų grafiką ir Projekto vadovo pavedimus planuoja ir organizuoja numatytas veiklas, koordinuoja tinkamą ir savalaikį jų įgyvendinimą;
	3. prižiūri projekto ugdymo, mokymų ir kompetencijų kėlimo veiklas, vykdo jų stebėseną, atitikimą projekto reikalavimams, siekiamus rezultatus, fiksuoja grįžtamąjį ryšį;
	4. vykdydamas Pažangos plano veiklas, kaip Projekto įgyvendinimo komandos narys, pagal Mero Potvarkiu patvirtintas funkcijas, bendradarbiauja ir konsultuojasi su Klaipėdos miesto savivaldybės administracija, Klaipėdos miesto savivaldybės „Tūkstantmečio mokyklos II“ projekto komanda, tinklaveikos mokyklomis;
	5. kvalifikuotai ir atsakingai prižiūri priskirtas sutartis;
	6. už vykdomas veiklas reguliariai atsiskaito Progimnazijos direktoriui, Projekto vadovui, rengia sričių ataskaitas;
	7. informuoja Progimnazijos direktorių ir projekto komandą apie darbų eigą, iškilusias problemas, siūlo jų sprendimo būdus;
	8. bendradarbiauja su projekto partneriais ir paslaugų tiekėjais, teikia jiems reikalingą informaciją;
	9. organizuoja projekto veiklų renginius, veiklas, ruošia medžiagą projekto veiklų viešinimo darbams;
	10. vykdo kitas užduotis, susijusias su „Tūkstantmečio mokyklos II“ projekto tikslais ir neprieštaraujančiais Lietuvos Respublikos įstatymams ir kitiems teisėms aktams.

**IV SKYRIUS**

**ATSAKOMYBĖ**

1. Kultūros ir įtraukiojo ugdymo sričių veiklų koordinatorius atsako už šiame pareigybės aprašyme išvardintų pareigų vykdymą
2. Už savo pareigų neatlikimą arba netinkamą jų vykdymą ir darbo drausmės pažeidimus atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_